CELEX: C2004/168/13
Language: sl
Date: 2004-06-26 00:00:00
Title: Zadeva T-139/04: Tožba Kelvina Williama Stephensa proti Komisiji Evropskih skupnosti, vložena dne 8. aprila 2004

26.6.2004   
            
            
               SL
            
            
               Uradni list Evropske unije
            
            
               C 168/7
            
         Tožba Kelvina Williama Stephensa proti Komisiji Evropskih skupnosti, vložena dne 8. aprila 2004
   (Zadeva T-139/04)
   (2004/C 168/13)
   Jezik postopka: francoščina
   Kelvin William Stephens, stanujoč v Bruslju, ki ga zastopa Nicolas Lhoëst, avocat, z naslovom za vročanje v Luksemburgu, je dne 8. aprila 2004 na Sodišče prve stopnje Evropskih skupnosti vložil tožbo proti Komisiji Evropskih skupnosti.
   Tožeča stranka Sodišču prve stopnje predlaga, naj:
   
               —
            
            
               razglasi za nično odločbo OPI z dne 14. aprila 2003 v delu, v katerem:
               
                           —
                        
                        
                           tožnika v trenutku nastopa dela ni razporedil v naziv A6, plačilni razred 3,
                        
                     
                           —
                        
                        
                           mu ni obnovil kariernega naziva tako, da bi prestavil za naprej napredovanje v naziv A5 in A4,
                        
                     
                           —
                        
                        
                           je časovno omejil učinek finančnih posledic odločbe o prerazporeditvi na 5. oktober 1995,
                        
                     
         
               —
            
            
               razglasi za nično odločbo OPI z dne 15. januarja 2004, vročeno tožniku 30. januarja 2004, s katero je bil ugovor tožnika R/521/03 zavrnjen;
            
         
               —
            
            
               toženo stranko obsodi na plačilo odškodnine, predvidoma ocenjene na znesek 125.000 EUR, v sicer neverjetnem primeru, da tožena stranka ne bi mogla obnoviti kariernega naziva tožeče stranke;
            
         
               —
            
            
               tožeči stranki naloži plačilo vseh stroškov postopka.
            
         Tožbeni razlogi in bistvene navedbe:
   V tem postopku tožnik, ki je bil v trenutku nastopa dela oktobra 1985 razporejen v naziv A7, plačilni razred 3, izpodbija odločbo OPI o tem, da ne spremeni navedene razporeditve v naziv A6, plačilni razred 1, da ne obnovi njegovega kariernega naziva in da odločba o prerazporeditvi učinkuje od 5. oktobra 1995 dalje.
   Tožnik v tožbi zatrjuje enake razloge kot tožnik v zadevi T-125/04 v zadevi Rousseaux proti Komisiji.